
Acatistul Sfinţilor 40 de mucenici (al doilea acatist) 
(9 martie) 

Sfinţii 40 de mucenici din Sevastia Armeniei ( 320) (9 martie): 


https://www.academia.edu/42194877/Sfin % C5 % A3ii 40 de mucenici din Sevastia Arme 
niei 320 9 martie 


https://archive.org/details/sf.-40-de-mucenici/mode/2u 


https://www2.slideshare.net/steaemy 1/sf-40-de-mucenici 

Materiale despre Sfinţii 40 de mucenici din Sevastia Armeniei: 


https://findependent.academia.edu/emystea/Sf-40-de-mucenici 


https://archive.org/details/ (GQ steaemy ?query=40+de+mucenici+din+Sevastia 


prăznuire la 9 martie 

Sfinţii patruzeci de mucenici sunt cinstiți cu mare evlavie. Mai ales de ziua prăz- 
-99 A 


nuirii se fac zişii „mucenici”, un fel de „papanaşi cu nucă”, în amintirea acestora. 
Sunt sfinţii „întăritori în răbdare şi credinţă”. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 

este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

După obişnuitul început se zice Troparul din Minei, apoi: 


Condacul 1 

Cu sărbătorire de mare cinstire, pe vitejii şi răbdătorii adevăratei credinţe îi lău- 
dăm, că prin dragostea cea mare pentru Hristos cu taina muceniciei s-au încununat: 
Bucuraţi-vă, adunarea de taină a celor patruzeci de mucenici! 


Icosul 1 

Ostaşi neînfricaţi în cele pământeşti, tot aşa de râvnitori în dreapta credinţă creştină 
v-aţi arătat, că iscusiți fiind în învăţătura Sfintei Scripturi, v-aţi făcut mari mărtu- 
risitori ai Evangheliei lui Hristos. 

Bucuraţi-vă, ostaşi cu firea credincioasă; 

Bucuraţi-vă, ai dreptei credinţe păzitori; 

Bucuraţi-vă, viteji neînfricaţi; 

Bucuraţi-vă, ceata de taină a celor patruzeci; 

Bucuraţi-vă, cei uniţi în acelaşi cuget curat; 

Bucuraţi-vă, suflete aprinse de Duhul Sfânt; 

Bucuraţi-vă, slujitori de toată încrederea; 

Bucuraţi-vă, că v-aţi făcut şi ostaşii lui Hristos; 

Bucuraţi-vă, că veseli v-aţi ales şi taina Crucii; 

Bucuraţi-vă, următorii chemării Evangheliei; 

Bucuraţi-vă, ascultătorii cuvântului dumnezeiesc; 

Bucuraţi-vă, adunarea de taină a celor patruzeci de mucenici! 


Condacul al 2-lea 
Mărturisindu-vă a fi ostaşii Împăratului Hristos, aţi mustrat rătăcirea păgânească, şi 
aşa împreună adunaţi aţi primit cu bucurie muncirile muceniceşti, cântând: Aliluia! 


Icosul al 2-lea 

Văzând voievodul Agricola neclintirea voastră în credinţa creştină, cu daruri v-a 
momit, dar plini de iubirea de Dumnezeu nimic altceva nu aţi mai băgat în seamă. 
Bucuraţi-vă, mărturisitoriui neînfricaţi ai lui Hristos; 

Bucuraţi-vă, mustrătorii păgânătăţii idoleşti,; 

Bucuraţi-vă, biruitorii momellor pământeşti; 

Bucuraţi-vă, cei tari în nădejdea dumnezeiască; 

Bucuraţi-vă, tărie cerească; 

Bucuraţi-vă, că în puterea Crucii v-aţi înarmat; 

Bucuraţi-vă, că muncile nu v-au înspăimântat; 

Bucuraţi-vă, adeverirea biruinţei creştine; 

Bucuraţi-vă, adunarea de chemare mucenicească; 

Bucuraţi-vă, alegerea cea de taină; 
Bucuraţi-vă, mergerea pe drumul Golgotei; 
Bucuraţi-vă, adunarea de taină a celor patruzeci de mucenici! 


Condacul al 3-lea 
Zadarnic se ispiteau cei cu vicleşug să vă înşele cu jertfele idoleşti, şi aşa întem- 
niţaţi fiind, mai mult v-aţi unit în marea mărturisire, cântând: Aliluia! 


Icosul al 3-lea 

În temniţă, toată noaptea aţi privegheat, când Însuşi Domnul Hristos vi s-a arătat 
zicând: „lubiţii mei ostaşi, cu răbdare să fiţi până la sfârşit”. Și aşa întăriţi, la mu- 
ceniceasca lucrare aţi pornit. 

Bucuraţi-vă, că temniţa Biserică aţi făcut; 

Bucuraţi-vă, că cerând ajutorul de Sus l-aţi primit; 

Bucuraţi-vă, că de dar mare v-aţi învrednicit; 

Bucuraţi-vă, râvnitorii chinurilor pentru Hristos; 

Bucuraţi-vă, doritorii patimilor Lui; 

Bucuraţi-vă, că ați lepădat cele lumești; 

Bucuraţi-vă, că v-aţi arătat mai presus de trup; 

Bucuraţi-vă, că prin puterea Duhului toate le-aţi suferit; 

Bucuraţi-vă, că prin hrana Cuvântului slăbiciunea aţi biruit; 

Bucuraţi-vă, că firea aţi prefăcut; 

Bucuraţi-vă, că peste fire aţi devenit; 

Bucuraţi-vă, adunarea de taină a celor patruzeci de mucenici! 


Condacul al 4-lea 
Scoţându-vă din temniţă, voievodul Agricola v-a muncit cumplit, iar Candid, cel 
mai cuvântător, păgânătatea i-a mustrat, iar voi cu toţii aţi cântat: Aliluia! 


Icosul al 4-lea 

Vă ameninţa voievodul şi cu alte nenumărate munci, dar voi cu un glas şi mai tare 
pe Hristos mărturiseaţi, cu o bărbăție ce pe muncitori i-a înspăimântat. 
Bucuraţi-vă, râvnitorii tainei muceniceşti; 

Bucuraţi-vă, îndrăzneala mărturisiri; 

Bucuraţi-vă, pietrele credinţei neclintite; 

Bucuraţi-vă, stânci nceurnite din loc; 

Bucuraţi-vă, că muncile paşi spre Cer le-aţi făcut; 

Bucuraţi-vă, că vărsarea sângelui Jertfa iubirii aţi considerat; 
Bucuraţi-vă, că răutatea păgânească aşa aţi biruit; 

Bucuraţi-vă, că aţi trecut „hotarul lumii vechi”; 

Bucuraţi-vă, cei nou luminaţi; 

Bucuraţi-vă, ceată de adunare sfântă; 

Bucuraţi-vă, unire de Rai pe Pământ; 

Bucuraţi-vă, adunarea de taină a celor patruzeci de mucenici! 


Condacul al 5-lea 
Unul pe altul vă îmbărbătaţi, ca într-un cuget să fiţi, să nu vă împuţinaţi cu slăbi- 
ciunea, ostaşii lui Hristos să fiţi cu adevărat, în cântarea de: Aliluia! 


Icosul al 5-lea 

O, Sfinţilor mucenici, numele voastre de mare cinste ne sunt şi aşa cu închinarea 
lui Hristos şi noi vă pomenim. 

Bucuraţi-vă, Aglaie, Acţiu, Eutihie, Chirion, Candid şi Anghie; 
Bucuraţi-vă, Gaie, Hudion, Heracle, loan, Teofil şi Sisinic; 
Bucuraţi-vă, Smaragd, Filoctimon, Gorgonie, Chiril şi Severian; 
Bucuraţi-vă, Leodul, Nical, Flavie, Xantie, Isihie şi Domeţian; 
Bucuraţi-vă, Domnos, Elian, Leontie, Evnichie, Valeriu şi Valent; 
Bucuraţi-vă, Alexandru, Acachie, Vicratie, Prisc şi Sacherdon; 
Bucuraţi-vă, Ecdichie, Atanasie, Lisimah, Claudie, Ilie şi Meliton; 
Bucuraţi-vă, adunarea de taină dumnezeiască; 

Bucuraţi-vă, fericiților de număr prea sfânt; 

Bucuraţi-vă, numirea scrisă în Cartea nemuririi; 

Bucuraţi-vă, şi pomenirea noastră neuitată; 

Bucuraţi-vă, adunarea de taină a celor patruzeci de mucenici! 


Condacul al 6-lea 
Scoşi la aspră judecată de păgânii muncitori, toţi într-o cerească unire v-aţi arătat, 
de s-au mirat muncitorii de cântarea voastră de: Aliluia! 


Icosul al 6-lea 

Multe făgăduinţe v-a făcut voievodul mincinos, dar voi muncile cele mai grele ce- 
reaţi, de se minunau idolatrii întunecaţi de tăria voastră cea de taină. 
Bucuraţi-vă, bărbăţie de mucenicie; 

Bucuraţi-vă, că momelile lumeşti aţi înfruntat; 

Bucuraţi-vă, că mintea în sus v-aţi ridicat; 

Bucuraţi-vă, că inima în adâncuri v-aţi îmbăiat; 

Bucuraţi-vă, că peste cele trupeşti aţi trecut; 

Bucuraţi-vă, că peste cele fireşti aţi sărit; 

Bucuraţi-vă, fericiţi iubitori doar de Dumnezeu; 

Bucuraţi-vă, fini lumii şi cu chip îngeresc; 

Bucuraţi-vă, fiii oamenilor, căutători de Dumnezeu; 
Bucuraţi-vă, fiii aamenilor, ce au ajuns să vadă cele nevăzute; 
Bucuraţi-vă, adunarea oamenilor în chipul lui Hristos; 
Bucuraţi-vă, adunarea de taină a celor patruzeci de mucenici! 


Condacul al 7-lea 

Cu pietre v-au bătut şi pietrele se întorceau asupra muncitorilor, şi încă prin nenu- 
mărate chinuri v-au încercat credinţa, de nu mai ştiau cu ce să vă mai amenințe, pe 
voi ce cântaţi: Aliluia! 


Icosul al 7-lea 

Voi şi mai aprins mărturiseaţi pe Împăratul Hristos şi se ruşinau tot mai mult pă- 
gânii întunecaţi, şi dintre ei mulți în taină la credinţă s-au întors. 
Bucuraţi-vă, făcliile vii ale luminii creştine; 

Bucuraţi-vă, sfeşnicele ridicate la înălțimi; 

Bucuraţi-vă, cădelniţele tămâiei muceniceşti; 

Bucuraţi-vă, strigarea cutremurătoare a mărturisiri; 
Bucuraţi-vă, glăsuirea pătrunzătoare a răbdării; 

Bucuraţi-vă, diamantele nădejdii sfinte; 

Bucuraţi-vă, comorile din țarina păgână; 

Bucuraţi-vă, mărgăritarele din pământul uscat; 

Bucuraţi-vă, izvoarele de apă răcoritoare; 

Bucuraţi-vă, limanurile noului Rai; 

Bucuraţi-vă, mucenici prea fericiţi; 

Bucuraţi-vă, adunarea de taină a celor patruzeci de mucenici! 


Condacul al 8-lea 
Rugăciunea voastră se ridica la Cer, când chinurile vă împresurau, şi ajutorul de 
sus venea să vă întărească, şi aşa se înspăimântau păgânii de cântarea de: Aliluia! 


Icosul al 8-lea 

Plini de răni şi zdrobiţi, iarăşi în închisoare duşi, nu v-aţi împuţinat cu firea, şi aşa 
îmbărbătaţi, timpul parcă trecea ca un vânt ce vă apropia de izbăvirea odihnei din 
veşnicia lui Hristos. 

Bucuraţi-vă, sfinților biruitori; 

Bucuraţi-vă, mucenici ajunşi la limanul de sus; 

Bucuraţi-vă, câştigătorii cununilor veşnice; 

Bucuraţi-vă, primitorii de plata dumnezeiască; 

Bucuraţi-vă, că aţi înmulțit şi mai mult „talanţiu”; 

Bucuraţi-vă, că şi noi din aceştia datoriile ne plătim; 

Bucuraţi-vă, împlinitorii lucrării lui Hristos; 

Bucuraţi-vă, frumuseţea Bisericii; 

Bucuraţi-vă, lauda credincioşilor; 

Bucuraţi-vă, cântarea rugăciunilor noastre; 

Bucuraţi-vă, bucuria nădejdii noastre; 

Bucuraţi-vă, adunarea de taină a celor patruzeci de mucenici! 


Condacul al 9-lea 

Nemaiştiind muncitorii ce să facă, au poruncit ca legaţi să vă arunce în „iezerul cel 
îngheţat”, alături punând o „baie caldă pentru cei ce se vor lepăda” de Hristos, dar 
voi aţi cântat: Aliluia! 


Icosul al 9-lea 

Şi unul dintre voi, slăbind în răbdare şi credinţă, a „rupt numărul de taină de 40” şi 
s-a lepădat, dar imediat după ce în „baie a intrat”, ca un păgân imediat a şi murit. 
Bucuraţi-vă, că focul credinţei prin frig vi s-a probat; 

Bucuraţi-vă, că văpaia dragostei prin ger vi s-a trecut; 

Bucuraţi-vă, că aţi învins „frigul necredinţei”; 

Bucuraţi-vă, că aţi biruit gerul cumplit al înşelării; 

Bucuraţi-vă, că v-aţi arătat iubitori de Hristos cu adevărat; 

Bucuraţi-vă, că gheaţa cu dăruirea de Sine aţi topit; 

Bucuraţi-vă, sfințită mucenicie neabătută; 

Bucuraţi-vă, că şi lacrimi pentru cel lepădat aţi vărsat; 

Bucuraţi-vă, că v-aţi întristat de pierderea lui; 

Bucuraţi-vă, că aţi cerut Domnului pe „altul” în locul lui; 

Bucuraţi-vă, că prinosul întreg doreaţi să-l duceţi în Cer; 

Bucuraţi-vă, adunarea de taină a celor patruzeci de mucenici! 


Condacul al 10-lea 

Străjerul lezerului, deşi păgân, de răbdarea credinţei voastre s-a străpuns în inimă 
ŞI, văzând pe cel pierdut, deodată s-a aprins de credinţă şi în Iezer la voi a venit, şi 
aşa a refăcut numărul de 40, în cântarea de: Aliluia! 


Icosul al 10-lea 

Noaptea părea grea şi înfricoşătoare cu gerul cumplit, dar lumina de sus a strălucit 
şi v-a întărit cu căldura cerească, ca o mângâiere a lui Hristos. 

Bucuraţi-vă, taina celor 40 de cununi muceniceşti,; 

Bucuraţi-vă, legătura nedespărțită a dăruirii voastre; 

Bucuraţi-vă, că Domnul nu v-a lăsat rupți de cel căzut; 

Bucuraţi-vă, că v-a trimis pe un „alt ales”; 

Bucuraţi-vă, viteji ce gerul păcatului aţi învins; 

Bucuraţi-vă, bărbăţie vrednică de fiii lui Adam; 

Bucuraţi-vă, că aţi ajuns la capătul alergării voastre; 
Bucuraţi-vă, că v-aţi împlinit menirea pământească; 
Bucuraţi-vă, că „îmbăiaţi” la Domnul aţi mers; 

Bucuraţi-vă, că aşa, în faţa lui Dumnezeu puteaţi să staţi; 
Bucuraţi-vă, de trei ori fericiţilor; 

Bucuraţi-vă, adunarea de taină a celor patruzeci de mucenici! 


Condacul al 11-lea 

Aşa în mijlocul lezerului ca într-o baie duhovnicească de toate necurăţiile v-aţi cu- 
răţat, şi prin aceasta şi dar de curăţire pentru lumea păcătoasă aţi primit, în cântarea 
de: Aliluia! 


Icosul al 11-lea 

Aflând muncitorii păgâni de străjerul ce la credinţă a trecut, şi mai tare s-au mâ- 
niat, Şi aşa cu ciocane de fier oasele v-au zdrobit şi pe Jos v-au târât. 
Bucuraţi-vă, că muncile de acum nu vă mai speriau; 

Bucuraţi-vă, că furia păgână nu vă mai înspăimânta; 

Bucuraţi-vă, că ați împlinit lucrarea mucenicească; 

Bucuraţi-vă, că aţi ajuns la limanul „altei vieţi”; 

Bucuraţi-vă, că ați prefăcut cele pământeşti în altă „plămadă”; 
Bucuraţi-vă, că de acum în harul dumnezeiesc sunteţi; 

Bucuraţi-vă, sfinților, ce nu ne uitaţi nici pe noi; 

Bucuraţi-vă, sfinților, care pe cei credincioşi îi ajutaţi; 

Bucuraţi-vă, sfinților, ce uniți Pământul cu Cerul; 

Bucuraţi-vă, sfinților, care doriți adunarea întregii Lumi; 
Bucuraţi-vă, râvnitorilor pentru unirea întregu Făpturi; 
Bucuraţi-vă, adunarea de taină a celor patruzeci de mucenici! 


Condacul al 12-lea 
Zdrobiţi şi rupţi în bucăţi, aşa sufletele în mâinile lui Hristos v-aţi dat, ca în viaţa 
cea nepătimitoare să fiţi, în veşnica bucurie, cu: Aliluia! 


Icosul al 12-lea 

Cel mai tânăr, Meliton, şi mai mult a fost încercat, că s-a văzut de voi despărțit, că 
rănile sale viaţa încă nu i-au curmat, dar rugăciunile voastre l-au întărit, să fiți în 
veşnicie adunarea de taină a celor 40 de mucenici. 

Bucuraţi-vă, adunare minunată; 

Bucuraţi-vă, fiii scumpi ai Lumii; 

Bucuraţi-vă, de acum locuitorii Cerului; 

Bucuraţi-vă, de acum nepătimitori veşnici; 

Bucuraţi-vă, că şi noi ne bucurăm de sfintele voastre moaşte; 
Bucuraţi-vă, deşi trupurile vi s-au aruncat în foc; 

Bucuraţi-vă, că multe relicve din ele ne-au rămas; 

Bucuraţi-vă, fericiţilor, iubitori de Dumnezeu; 

Bucuraţi-vă, şi ajutătorii noştri în toate nevoile; 

Bucuraţi-vă, şi ascultătorii rugilor noastre înlăcrimate; 
Bucuraţi-vă, cei vrednici de cinstirea de sus şi de jos; 
Bucuraţi-vă, adunarea de taină a celor patruzeci de mucenici! 


Condacul al 13-lea (de trei ori) 

O, prea fericiților 40 de mucenici, ce pentru Hristos aţi pătimit, care acum staţi în 
fața Dumnezeieşti Treimi, rugaţi-vă şi pentru noi, cei în multe nevoi, ca să cântăm 
cuvenita cinstire de: Aliluia! 


Se citesc apoi din nou: 


Icosul 1 

Ostaşi neînfricaţi în cele pământeşti, tot aşa de râvnitori în dreapta credinţă creştină 
v-aţi arătat, că iscusiți fiind în învăţătura Sfintei Scripturi, v-aţi făcut mari mărtu- 
risitori ai Evangheliei lui Hristos. 

Bucuraţi-vă, ostaşi cu firea credincioasă; 

Bucuraţi-vă, ai dreptei credinţe păzitori; 

Bucuraţi-vă, viteji neînfricaţi; 

Bucuraţi-vă, ceata de taină a celor patruzeci; 

Bucuraţi-vă, cei uniţi în acelaşi cuget curat; 

Bucuraţi-vă, suflete aprinse de Duhul Sfânt; 

Bucuraţi-vă, slujitori de toată încrederea; 

Bucuraţi-vă, că v-aţi făcut şi ostaşii lui Hristos; 

Bucuraţi-vă, că veseli v-aţi ales şi taina Crucii; 

Bucuraţi-vă, următorii chemării Evangheliei; 

Bucuraţi-vă, ascultătorii cuvântului dumnezeiesc; 

Bucuraţi-vă, adunarea de taină a celor patruzeci de mucenici! 


Condacul 1 

Cu sărbătorire de mare cinstire, pe vitejii şi răbdătorii adevăratei credinţe îi lău- 
dăm, că prin dragostea cea mare pentru Hristos cu taina muceniciei s-au încununat: 
Bucuraţi-vă, adunarea de taină a celor patruzeci de mucenici! 

(Extras din cartea: leromonah Ghelasie Gheorghe - Imnografie II Acatistier 
ediţie îngrijită şi adăugită de Ierom. Ghelasie şi Ierom. Valerian - Editura 
Platytera, Colecţia Isihasm) 

